**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-512/2023

**1486a**

**S p o l o č n á    s p r á v a**

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jozefa LUKÁČA,  Anny ANDREJUVOVEJ, Evy HUDECOVEJ a Anny ZÁBORSKEJ na vydanie zákona, ktorým sa dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov** (tlač 1486) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu poslancov Národnej rady Slovenskej republiky Jozefa LUKÁČA,  Anny ANDREJUVOVEJ, Evy HUDECOVEJ a Anny ZÁBORSKEJ na vydanie zákona, ktorým sa dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov** (tlač 1486) podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 2099 z  21. marca 2023 pridelila  **návrh poslancov Národnej rady Slovenskej republiky Jozefa LUKÁČA,  Anny ANDREJUVOVEJ, Evy HUDECOVEJ a Anny ZÁBORSKEJ na vydanie zákona, ktorým sa dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov** (tlač 1486) na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny výbor** Národnej rady Slovenskej republiky uznesením č. 718 z  26. apríla 2023 s  návrhom zákona **súhlasil** a odporučil ho Národnej rade Slovenskej republiky **schváliť;**

**Výbor** Národnej rady Slovenskej republiky pre **verejnú správu a regionálny rozvoj** uznesením č. 227 z 25. apríla 2023 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcim a doplňujúcim návrhom;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynul pozmeňujúci a doplňujúci návrh:

ZaČl. I sa vkladá nový článok II, ktorý znie:

„Čl. II

Zákon Národnej rady Slovenskej republiky č. [300/1993 Z. z.](https://www.slov-lex.sk/pravne-predpisy/SK/ZZ/1993/300/) o mene a priezvisku v znení zákona Národnej rady Slovenskej republiky č. 154/1994 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., zákona č. 13/2006 Z. z., zákona č. 344/2007 Z. z., zákona č. 564/2008 Z. z., zákona č. 204/2011 Z. z., zákona č. 124/2015 Z. z., zákona č. 310/2021 Z. z. a zákona č. 408/2022 Z.z. sa mení a dopĺňa takto:

1. V § 2 sa dopĺňa nový odsek 3, ktorý znie:

„ (3) Osobe mužského pohlavia je možné určiť ženské meno a naopak v prípade predloženia lekárskeho potvrdenia podľa §6 ods. 7.“.

1. V §6 sa za odsek 6 vkladá nový odsek 7, ktorý znie:

„(7) Fyzickej osobe sa zmena mena alebo zmena priezviska povolí vždy na základe predloženia lekárskeho potvrdenia.“.

Doterajší odsek 7 sa označuje ako odsek 8.

1. V §7 ods. 1 sa vypúšťa písmeno c).
2. V §7 ods. 2 sa vypúšťa písmeno f). Doterajšie písmená g) a h) sa označujú ako f) a g).
3. V § 7 ods. 3 sa vypúšťajú slová „pri zmene mena alebo zmene priezviska z dôvodu zmeny pohlavia je potrebné predložiť aj lekársky posudok“.“.

Nasledujúci článok sa primerane prečísluje.

*Navrhuje sa zosúladenie právnej úpravy novely o rodnom čísle so zákonom o mene a priezvisku, nakoľko oba právne predpisy pojednávajú o administratívnych zmenách oprávňujúcich príslušné orgány k vykonaniu zmeny na základe lekárskeho posudku vydaného na základe lege artis postupu v prípade liečby osôb s diagnostikovanou poruchou pohlavnej identity- transsexualizmom. Disonancia právnych predpisov by v aplikačnej praxi mohla viesť k narušeniu garancie zásady právnej istoty z dôvodu nejednoznačnosti a možnej dvojkoľajnosti postupu jednotlivých orgánov oprávnených rozhodovať vo veci. V prípade zákona o rodnom čísle je pre zákonodarcu rozhodujúce skutočne určené a evidované biologické pohlavie, pri zákone o mene a priezvisku s ohľadom na charakter údaju je možné zohľadniť v širšej miere vôľu fyzickej osoby na zmenu údajov. Navrhovaná právna úprava zohľadňuje fakt, že pri určitom type diagnózy sa ako súčasť manažmentu a liečby osoby štandardne používa aj prostriedok administratívnej zmeny mena alebo priezviska, no uvádza na pravú mieru, že nie je možné zmeniť pohlavie z dôvodu interpretačnej škály tohto pojmu platným právnym poriadkom. Z toho dôvodu sa navrhuje vypustenie ustanovení odkazujúcich na zmenu pohlavia a zároveň doplnenie zákona o ustanovenie zohľadňujúce štandardné postupy pri diagnostike a terapii istého druhu psychiatrického ochorenia spolu s garanciou, že na základe lekárskeho potvrdenia relevantne preukazujúceho opodstatnenosť zmeny sa takáto zmena vždy povolí.*

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať o bode zo spoločnej správy, s  odporúčaním gestorského výboru **schváliť**.

**VI**.

Gestorský   výbor na základe  stanovísk výborov k**návrhu poslancov Národnej rady Slovenskej republiky Jozefa LUKÁČA,  Anny ANDREJUVOVEJ, Evy HUDECOVEJ a Anny ZÁBORSKEJ na vydanie zákona, ktorým sa dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov** (tlač 1486) odporúča Národnej rade Slovenskej republiky predmetný návrh  zákona **schváliť.**

Spoločná správa výborov Národnej rady Slovenskej republiky o prerokovaní  **návrhu poslancov Národnej rady Slovenskej republiky Jozefa LUKÁČA,  Anny ANDREJUVOVEJ, Evy HUDECOVEJ a Anny ZÁBORSKEJ na vydanie zákona, ktorým sa dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov** (tlač 1486) bola schválená uznesením gestorského výboru č. **248** dňa **2. mája 2023.**

Týmto uznesením výbor zároveň poveril spoločného spravodajcu **Petra DOBEŠA,** aby na schôdzi Národnej rady Slovenskej republiky pri rokovaní o predmetnom  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 2. mája 2023